**Ny olievejviser fra LIQUI MOLY**

Indsigt i junglen af oliespecifikationer

**Oktober 2018 – Olie er i dag ikke længere et almindeligt smøremiddel, men en højspecialiseret, flydende reservedel, der skal passe nøjagtigt til motoren.** **Men det er ikke let at finde sig til rette i junglen af oliespecifikationer, frigivelser og mærker.** **Den nye olievejviser fra den tyske olie- og additivspecialist LIQUI MOLY på [www.liqui-moly.com](http://www.liqui-moly.com) sørger for hurtig hjælp.**

„Olievejviseren er den mest populære del af vores webside“, siger Günter Hiermaier, der er administrerende direktør for LIQUI MOLY. „Hver dag søger 5.000 brugere her efter den rigtige olie: Professionelle på værkstedet såvel som bilister.“ Nogle få klik er nok til at vælge mærke, model og motor, og så har man ellerede en liste over de rigtige motorolier. Dette er så vigtigt, fordi motorolie i dag ikke bare er motorolie. At fylde forkert olie på er som at montere en reservedel, der ikke passer. Følgerne spænder lige fra garantitab over større slitage og motorproblemer til store motorskader.

Men olievejviseren kan endnu mere: Den viser også de rigtige gearolier, bremsevæsker, kølerfrostbeskyttelse, servostyringsolier samt andre væsker til driften. Og ikke kun til biler, men også til motorcykler, oldtimere, erhvervskøretøjer, byggemaskiner, landbrugskøretøjer og både. Den er mere intuitiv at betjene end sin forgænger. Desuden er der sket forbedringer i baggrunden og databasen er blevet opdateret. Den omfatter nu omkring 80.000 forskellige køretøjer. Mærkerne spænder fra A som Abarth fra Italien til Z som ZX Auto fra Kina.

„Vores olievejviser er særlig nyttig fordi den omfatter mere end blot motorolier, og fordi vi også kan tibyde alle disse væsker“, siger Günter Hiermaier. „En så bred produktpalet til automotive-kemi gør LIQUI MOLY unik.“

**Foto:**

[skærmbillede](https://www.liqui-moly.com/fileadmin/user_upload/Presse/Pressemitteilungen_EN/2018/oil_guide_EN.png)

**Om LIQUI MOLY**

Med cirka 4.000 produkter tilbyder LIQUI MOLY et verdensomspændende og enestående bredt udvalg af kemiske produkter i bilbranchen: Motorolier og additiver, smørestoffer og pastaer, forskellige slags spray og bilplejeprodukter, klæbe- og tætningsmaterialer. LIQUI MOLY blev grundlagt i 1957, og alle produkter fremstilles i Tyskland. I hjemlandet er virksomheden klart markedsførende indenfor additiver og kåres år efter år som det bedste oliemærke. Virksomheden sælger sine produkter i over 120 lande og opnåede i 2017 en omsætning på EUR 532 mio.

**Yderligere informationer fås ved henvendelse til:**

LIQUI MOLY GmbH

Peter Szarafinski

Head of Media Relations international

Jerg-Wieland-Str. 4

89081 Ulm-Lehr

Germania

Tel.: +49 7 31/14 20 189

Fax: +49 7 31/14 20 82

[peter.szarafinski@liqui-moly.de](mailto:peter.szarafinski@liqui-moly.de)